[{"text_idx": "#000003", "text": "Kallas: Eesti moraalsed standardid on nii palju ko\u0303rgemad"}, {"text_idx": "#000004", "text": "Peaminister Kaja Kallas kordas Vikerraadio saates \"Stuudios on peaminister\", et tema abikaasa a\u0308ri veod Venemaale toetasid teist Eesti a\u0308ri selle kokku pakkimisel. Kallase so\u0303nul on Eestis on moraalsed standardid Venemaaga a\u0308ri tegemise osas ko\u0303rgemad kui teistes la\u0308a\u0308neriikides, misto\u0303ttu on skandaal va\u0308lismaal ka kergemalt vastu vo\u0303etud."}, {"text_idx": "#000005", "text": "Mirko Ojakivi: Kuidas te ise na\u0308ete, miks ja kuidas olete jo\u0303udnud oma peaministriaastate ko\u0303ige su\u0308gavamasse skandaali?"}, {"text_idx": "#000006", "text": "Ko\u0303igepealt pean u\u0308tlema, et mul on va\u0308ga kahju, et selline olukord on tekkinud. Ma olen oma seisukohtades olnud alati va\u0308ga selge \u2013 nii kaua, kuni see so\u0303da ka\u0308ib, igasugune a\u0308ritegevus Venemaaga vo\u0303i Venemaal peab olema lo\u0303ppenud. Ma olen endiselt sellel seisukohal. Jah, u\u0308ks asi on o\u0303igusnormid ehk sanktsioonid. Sanktsioonid, juhuks kui need on need kaubad, mis otseselt Vene so\u0303jamasinat kuidagi aitaksid. Aga teine on moraalne kompass, mida ko\u0303ik ettevo\u0303tjad peavad u\u0308les leidma, et me teeksime ko\u0303ik u\u0308hise pingutuse, et survestada Venemaad seda so\u0303da lo\u0303petama."}, {"text_idx": "#000007", "text": "Nii et selles osas ei ole midagi muutunud. Ku\u0308ll aga minu abikaasal oli to\u0303esti va\u0308hemusosalus veoettevo\u0303ttes ja nemad oma tegevuse Venemaal lo\u0303petasid kuu aega peale so\u0303ja algust. Just sellepa\u0308rast, et see on moraalselt vale. Mida nad tegid edasi on aidata oma suuromaniku tehast seal kokku pakkida finantsilises mo\u0303ttes ja selles osas oli tema seisukoht see, et kuna Eesti ettevo\u0303te osutas Eesti ettevo\u0303ttele teenust, mitte u\u0308hegi euro, rubla vo\u0303i dollariga ei toetanud Vene so\u0303jamasinat, siis kuniks need ku\u0308simused tulid ei na\u0308inud selles ka midagi moraalset valet."}, {"text_idx": "#000009", "text": "Arp Mu\u0308ller: Ko\u0303ik teie seisukohad ja tsitaadid, mida ka praegu mainisite \u2013 \"so\u0303jas on ko\u0303ik va\u0308ga mustvalge ja selgelt peab valima poole\", \"me peame vo\u0303tma Venemaalt relvad majanduslikul teel, et takistada so\u0303ja ja\u0308tkamist\" ja a\u0308sja o\u0308eldud \"ka ettevo\u0303tjatel peab olema moraalne kompass paigas\". Kogu selle aja, mil te neid so\u0303numeid avalikkuse ees u\u0308tlesite, teie abikaasa Arvo Halliku osalusega ettevo\u0303te, kus teie abikaasa to\u0308o\u0308tas ka finantsjuhina, ja\u0308tkuvalt vedas vo\u0303i aitas vedada Venemaale pakenditerast ja muid materjale, millest Venemaal valmistati aerosoolipurke, milleks ta\u0308naseks on saanud ka sanktsioonide alune toode ja neid materjale viidi sinna ligi 30 miljoni euro va\u0308a\u0308rtuses. Kas teie abikaasa ei kuulanud teie ko\u0303nesid vo\u0303i ei saanud sellest so\u0303numist aru?"}, {"text_idx": "#000010", "text": "Ma ei saa selle ettevo\u0303tte tegevuse eest vastutada. Ma ei tea, kuidas teil peres on, aga minu mees mind igal juhul ei kuula, see on nu\u0308u\u0308d ko\u0303ikidele a\u0308a\u0308rmiselt selge. Ja\u0308ttes nalja ko\u0303rvale, siis tegelikkuses nu\u0308u\u0308d oleme seda arutanud. Nende seisukoht oli, et kumb on siis o\u0303igem \u2013 ja\u0308tta ko\u0303ik see vara Venemaale, kus ta kindlasti Ukraina hu\u0308vanguks ei la\u0308he, vo\u0303i u\u0308ritada see a\u0308ra tuua. Nende arusaam oli, et neil olid firmasisesed reeglid, et isegi ku\u0308tust ei tohi Venemaalt osta, kuigi ku\u0308tus on Venemaal nii palju odavam. Nad omast arust tegid ko\u0303ik o\u0303igesti, aitasid Eesti ettevo\u0303ttel seal oma tegevust kokku pakkida."}, {"text_idx": "#000011", "text": "Mina selle tegevuse detaile ei tea. Ei teadnud enne ja ma to\u0303esti sellesse a\u0308ritegevusse mitte kuidagi ei sekku, ammugi ei tea ma oma abikaasa a\u0308ripartneri tegevusest vo\u0303i saaksin sellest nii palju vastata."}, {"text_idx": "#000012", "text": "On olnud etteheiteid, et ka\u0308isin enne so\u0303da seal tehases, mis on Eestis, ku\u0308las ja to\u0303epoolest, peaminister ka\u0308ib va\u0308ga paljudes ettevo\u0303tetes. Ta\u0308na just tulin siia Paldiskist, kus oli suurettevo\u0303tetega konverents, kus ettevo\u0303tjad tahtsid teha pilti. On ku\u0308simus, kellega ja\u0308lle pildile ja\u0308a\u0308d, kas sind saab selles ko\u0303iges kohe su\u0308u\u0308distada."}, {"text_idx": "#000014", "text": "Mul on ha\u0308sti kahju, et selline olukord on tekkinud ja seda saab ko\u0303ike a\u0308ra kasutada, aga to\u0303esti ma tahaks teha ko\u0303ik selleks, et neid kahtlusi ko\u0303rvale lu\u0308kata. Ma ei ole oma seisukohta muutnud. So\u0303jas ongi minu arvates ko\u0303ik must-valge. Lugesin, mida majandus- ja infotehnoloogiaminister Tiit Riisalo ka u\u0308tles, et tegelikult paljud ettevo\u0303tjad on po\u0308o\u0308rdunud, et tegevuse kokku to\u0303mbamine Venemaal ei ole sugugi nii lihtne. Sul on vastutus omanike ees, va\u0308lismaiste partnerite ees."}, {"text_idx": "#000015", "text": "Kui na\u0308eme, et meie jaoks on moraalsed standardid palju ko\u0303rgemad, siis enamus riikides on selge \u2013 sanktsioone rikkuda ei tohi, see on o\u0303igusvastane, selle eest on karistused. Aga ko\u0303ik muu, mis ei ole seal all, ei ole nii taunitav kui ta on Eestis. Me oleme ko\u0303iki proovinud va\u0308lismaal ka u\u0308les kutsuda, et ta oleks sama taunitav kui Eestis."}, {"text_idx": "#000016", "text": "MO: U\u0308tlesite eile toimunud pressikonverentsil ja ka tegelikult siin saates olete ro\u0303hutanud, et teil on kahju, et selline olukord tekkis ja olete vabandanud. Samas eile pressikonverentsil u\u0308tlesite, et soovite, et opositsioon algataks teie suhtes umbusaldusha\u0308a\u0308letuse, et saaksite aru, milles te su\u0308u\u0308di olete. Aga mille pa\u0308rast te vabandasite, kui hetk hiljem u\u0308tlesite, et ei saa aru, milles su\u0308u\u0308di olete?"}, {"text_idx": "#000017", "text": "Ma vabandan, et see olukord on u\u0308ldse tekkinud. Ma vabandan selle pa\u0308rast, et me oleme ko\u0303ik sellises ebamugavas olukorras ja justkui on kahtluse alla seatud ko\u0303ik see, mis siiani olen teinud vo\u0303i mida Eesti siiani on teinud, mis asja oleme ajanud ja ajame endiselt edasi."}, {"text_idx": "#000019", "text": "See on selles suhtes hea ku\u0308simus, et olen olnud oma seisukohavo\u0303ttudes va\u0308ga selge ja ei saa vastutada teiste inimeste eest, ei saa vo\u0303tta vastutust teiste inimeste a\u0308ritegevuse eest. Aga selge on see, et peaministrina mul on vastutus, see on ikkagi minuga seotud skandaal ja selle eest ma vabandan."}, {"text_idx": "#000021", "text": "Ja\u0308llegi, mina ei saa o\u0308elda, et see, mis te va\u0308idate on to\u0303si vo\u0303i ei ole, mina ei ole kontrollinud seda tegevust, mida nad veavad vo\u0303i ei vea. See on Eesti ettevo\u0303te, keda teine Eesti ettevo\u0303te on aidanud. Millal ma sain teada \u2013 siis kui esmaspa\u0308eval need ku\u0308simused tulid."}, {"text_idx": "#000022", "text": "Ku\u0308sisin abikaasa ka\u0308est, ta u\u0308tles, et ei, meil on juba to\u0303esti esimeses kvartalis 2022. aastal igasugune Venemaa tegevus lo\u0303ppenud, et pole probleemi, ma ajan selle korda, vastan nendele ku\u0308simustele. Aga neil olid samal ajal ka audiitorid sees, nii et ma saan aru, ajakirjanikud ootasid kiireid vastuseid, aga lihtsalt ettevo\u0303tetel on ka oma tegevus. Selles suhtes lootsin to\u0303esti, et nad annavad selged vastused ja see teema kukub maha, sest endiselt \u2013 mina peaministrina ei saa vastutada a\u0308riettevo\u0303tete tegevuse eest vo\u0303i minna vastama nende eest, kui ma selle eest ei vastuta."}, {"text_idx": "#000024", "text": "Kusjuures naljakas, me samal ajal olime La\u0308ti-Leedu peaministrite peredega koos Viljandimaal Soomaal, mul endal ei olnud isegi telefoni ka\u0308epa\u0308rast. Miks ma u\u0308tlen naljakas \u2013 La\u0308ti peaministri abikaasa to\u0303statas, et kas teie riigis ei ru\u0308nnata abikaasasid. Ra\u0308a\u0308kis, et neil oli skandaal, kuna teda ru\u0308nnati ja La\u0308ti peaminister omakorda ra\u0308a\u0308kis, kui raske see oli. Meie ra\u0308a\u0308kisime, et sellist asja ei ole olnud. Ja to\u0303epoolest, reede-laupa\u0308ev olime seal, pu\u0308hapa\u0308ev oli vaba pa\u0308ev."}, {"text_idx": "#000025", "text": "Ju minu abikaasa, kes ei ole avaliku elu tegelane ega harjunud meediaga niimoodi suhtlema, suhtus sellesse kui pa\u0308ringusse, millega ettevo\u0303tte juhataja tegeleb ja ei pidanud vajalikuks mind sellest informeerida, kuna arvas, et neil on selged vastused \u2013 nad ei ole u\u0308hegi euro, dollari vo\u0303i rublaga toitnud Vene so\u0303jamasinat."}, {"text_idx": "#000026", "text": "MO: Aga kas see oli viga, oli see vale eeldus?"}, {"text_idx": "#000027", "text": "Ta\u0308naseks vo\u0303ib ju o\u0308elda, et see oli vale eeldus. Poliitilise tundega saaks o\u0308elda, et siit on vo\u0303imalik esitada neid asju nii, et need na\u0308evad va\u0308ga halvad va\u0308lja. Tema on mulle selgitanud, et nemad aitasid Eesti ettevo\u0303tet, kes oli nende enda suuromanik. Kui suuromanikul on u\u0308htlasi veoettevo\u0303te, oleks veider seda kuskilt mujalt tellida. Aga see on ko\u0303ik tagantja\u0308rgi tarkus. Endiselt ei muutu see, et mina sellesse a\u0308ritegevusse ei ole puutunud ega taha puutuda ka edaspidi."}, {"text_idx": "#000028", "text": "MO: Eile levisid pildid, kuidas ku\u0308lastasite Metaprinti, kuidas slaidide peal olid kirjas tehaste asukohad, muuhulgas St. Petersburg, Russia. Te olete viimastel pa\u0308evadel korduvalt pu\u0308u\u0308dnud ja\u0308tta muljet, et kui Metaprindis tehtaks ta\u0308na selline presentatsioon, siis paneksite need asjad paremini kokku ja hinnang oleks u\u0308hene. Aga kui mo\u0303elda sellele kontekstile, mis 2022. aasta jaanuari lo\u0303pus valitses, siis tegelikult na\u0308dalapa\u0308evad enne Metaprindi ku\u0308lastamist, 19. jaanuaril tegite riigikogu ees erakorralise poliitilise avalduse julgeolekuolukorrast. Eero Epner meenutas Eesti Ekspressis, et Eesti valitsusel tegelikult oli olemas teadmine, et ta\u0308iemahuline so\u0303da Ukrainas tuleb, see oli 2021. aasta detsembris. Kas te ei proovi praegu lihtsalt na\u0308idata endale neid asju sobilikumalt?"}, {"text_idx": "#000029", "text": "La\u0308hme sinna jaanuari 2022. Siis kui mina esinesid riigikogu ees julgeolekupoliitilise avaldusega, siis opositsioon naeruva\u0308a\u0308ristas seda, naeruva\u0308a\u0308ristas ka ajakirjandus."}, {"text_idx": "#000031", "text": "Keegi ei pidanud seda kuidagi to\u0303siseks. Kuna ka\u0308imas oli eelko\u0303ige energiakriis, ko\u0303rged energia hinnad, siis mulle isegi heideti ette, et olen selle asja va\u0308lja mo\u0303elnud, et ta\u0308helepanu eemale juhtida. Mida me teadsime jaanuaris ja miks tegime selle julgeolekupoliitilise avalduse \u2013 na\u0308gime, et Venemaa teeb samme, et minna Ukrainale kallale. Kas ta pa\u0308riselt la\u0308heb, seda me ju ei teadnud. Aga teadsime, et meil ei ole vo\u0303imalik minna tagasi sinna ja o\u0308elda, et oleks kolm na\u0308dalat varem pidanud tegema neid otsuseid kui pa\u0308riselt see so\u0303da algab."}, {"text_idx": "#000032", "text": "Ettevo\u0303tjatega kohtumisel me ra\u0308a\u0308kisime nendest kahest asjast, mis olid siis aktuaalsed. To\u0303esti, see tundub igaviku taga \u2013 Covid, kui vaatate pilte, meil on maskid ees, ja teine oli energiakriis. Tol hetkel oli suur etteheide Eesti valitsusele, miks me ei toeta ettevo\u0303tjaid ko\u0303rgete energiahindadega, eriti to\u0308o\u0308stusettevo\u0303tjaid."}, {"text_idx": "#000033", "text": "Tol hetkel olid hoopis teised mured. Panna neid pilte ta\u0308nasesse konteksti, teades seda, mida ta\u0308na teame \u2013 on to\u0303esti vo\u0303imalik maalida mida iganes. Aga ausalt o\u0308eldes ei vo\u0303tnud teie seda julgeolekupoliitilist olukorda toona to\u0303siselt, ammugi mitte opositsioon."}, {"text_idx": "#000034", "text": "Ajakirjanikud. Tol hetkel, kui mo\u0303tlete, kuidas olin \"Aktuaalse kaamera\" otsestuudios ja ajakirjanik u\u0308tles seal, et olete selle julgeolekuolukorra va\u0308lja mo\u0303elnud, selleks, et juhtida ta\u0308helepanu eemale energiakriisilt ja sellelt, et valitsus ei taha to\u0308o\u0308stusettevo\u0303tteid toetada. Tahan o\u0308elda seda, et o\u0308elda siis, et kuu aega enne so\u0303da oleks pidanud teadma, et so\u0303da algab, kuidas so\u0303da la\u0308heb ja kolmandaks kuidas meie ettevo\u0303tjad ka\u0308ituvad, kui so\u0303da nii kaua kestab. Mulle tundub, et see va\u0308hemalt mulle on ka liiga ko\u0303rge no\u0303udmine, ei oleks saanud seda ette na\u0308ha."}, {"text_idx": "#000036", "text": "Meil oli see pilt ees, miks ma tegin julgeolekupoliitilise avalduse \u2013 seda ma ei vaidle. Aga sealt edasi, et kes on Eesti ettevo\u0303tted, kes tegutsevad Venemaal, kuidas nad selles olukorras ka\u0308ituma peavad. Meil olid hoopis teised mured. Meil olid mured, et osta vo\u0303imalikult kiiresti laskemoona, et saaksime minna hangetesse enne kui so\u0303da algab ja ko\u0303ik seda teevad. Need olid need otsused, mida tol korral tegime."}, {"text_idx": "#000038", "text": "Oleks ma nii tark kui teie. Aga ma ka\u0308in sadades ettevo\u0303tetes, mulle na\u0308idatakse sadu Powerpointe oma tegevuste kohta, kus on kaardid, kus on va\u0308ikesed punktikesed, kus on ettevo\u0303tted. Veel kord \u2013 tol hetkel ettevo\u0303tjatega suheldes olid teemad hoopis teised \u2013 ko\u0303rged energiahinnad ja Covidi-kriis."}, {"text_idx": "#000039", "text": "AM: Opositsioonipoliitikutel on loomulikult palju ku\u0308simusi tekkinud, vahendame ka mo\u0303ningaid siin saates. Isamaa esimees, endine va\u0308lisminister Urmas Reinsalu meenutas u\u0308hismeedias, et Isamaa esitas u\u0308le-eelmise valitsuse ajal la\u0308inud kevadel ettepaneku valitsusele lo\u0303petada ta\u0308ielikult kaubaveod Venemaaga ja teha selles osas koosto\u0308o\u0308d ka Balti riikidega, kuna seda palus Reinsalult isiklikult Ukraina peaminister. \"Aga toona Eesti peaminister ja tema erakond seda ettepanekut ei toetanud,\" kirjutas Urmas Reinsalu. Ja\u0308llegi, et vo\u0303tta need ku\u0308simused maha, miks te siis ei toetanud seda ettepanekut, kui see olnuks Ukraina huvides? Tekib ju kohe ku\u0308simus, kas te a\u0308kki ei teinud seda seeto\u0303ttu, et teie abikaasa vedas materjale Venemaale?"}, {"text_idx": "#000040", "text": "Esiteks veel kord, ei olnud minul teadmist sellest, et ta aitab seda Eesti ettevo\u0303tet Venemaal oma asju kokku pakkida."}, {"text_idx": "#000041", "text": "Teiseks va\u0308lisminister on tulnud erinevate ettepanekutega, seda konkreetselt ma ku\u0308ll ei ma\u0308leta, aga ko\u0303ik need ettepanekud \u2013 seal oli ka teine osa ja teine osa oli see, et meil on mo\u0303tet teha neid asju ainult siis, kui me teeme neid koos teiste Balti riikide ja Soomega. Just sellel po\u0303hjusel, et kui me paneme oma piiri kinni, siis teised ja\u0308a\u0308vad lahti ja siis need kaubaveod vo\u0303i mis iganes liiguvad lihtsalt Soome, La\u0308tti ja Leetu, kellel see piir on lahti ja mo\u0303istlik on neid teha ainult koos."}, {"text_idx": "#000042", "text": "Meil oli valitsuses Urmas Reinsaluga a\u0308a\u0308rmiselt suur u\u0308ksmeel. Ma ei ma\u0308leta kordagi, et me oleksime sellistel teemadel, mis puudutaksid so\u0303da vo\u0303i sanktsioone, vaidlusi, kus me oleksime olnud erinevatel pooltel. Seda ei olnud. See, et Urmas Reinsalu u\u0308ritab seda praegu niimoodi na\u0308idata, on minu meelest temast lihtsalt inetu."}, {"text_idx": "#000043", "text": "MO: No aga ku\u0308ll pani Eesti ju u\u0308hepoolselt \u2013 to\u0303si ku\u0308ll, hiljem koosto\u0308o\u0308s Balti riikidega \u2013 sanktsioonide alla Valgevenest pa\u0308rit nafta ja naftasaaduste meie sadamate kaudu va\u0308ljaveo. Kuidas meil siis ei olnud seda rahvusvahelist koosto\u0308o\u0308d sellel teemal tarvis?"}, {"text_idx": "#000044", "text": "Meil on ko\u0303ikides teemades vaja rahvusvahelist koosto\u0308o\u0308d. Lihtsalt maismaapiiriga on see vahe, et maismaapiir on ainult kolmel riigil. Kui Valgevene vo\u0303tta juurde, siis Poola ja Leedu ka. Seeto\u0303ttu on see olnud vajalik."}, {"text_idx": "#000046", "text": "Aga veel kord \u2013 ko\u0303ik va\u0308lisministeeriumi ettepanekud, ma ei ma\u0308leta kordagi, et midagi oleks ja\u0308a\u0308nud toetuseta. Ma ei ma\u0308leta kordagi, et meil oleks olnud Urmas Reinsaluga sisulisi vaidlusi Ukraina toetamises, tribunali ku\u0308simuses, sanktsioonides. Me oleme olnud kogu aeg u\u0308hte meelt."}, {"text_idx": "#000048", "text": "Veel veel kord, meil tuleb eristada kahte asja, u\u0308ks on o\u0303igusnormid ja teised on moraalsed normid. O\u0303igusnormid on sanktsioonid, nende eest on ette na\u0308htud rikkumine, need on seaduse vastased, neid teha ei tohi. On moraalsed normid, mis on meil ko\u0303rgemad kui on teistes riikides. Ja moraalsed normid on just see hukkamo\u0303ist, et kuulge, et see ei ole eetiliselt o\u0303ige, kui see Venemaa so\u0303da ka\u0308ib oma teise naabri vastu, seal u\u0308ldse midagi toimetada. Aga moraalsete normide eest ju mingit sanktsiooni ette na\u0308htud ei ole."}, {"text_idx": "#000050", "text": "MO: Te ei oleks ta\u0308na selles olukorras, kui kaitsepolitsei oleks piisavalt varakult suutnud teile selle informatsiooni tuua ja te oleks ju to\u0303ena\u0308oliselt kodus ku\u0308sinud, mis toimub?"}, {"text_idx": "#000051", "text": "Minule ei ole siis kapo midagi sellist o\u0308elnud ega kuidagi ma\u0308rku andnud. Just sellepa\u0308rast, et nad u\u0308tlevad, et mitte midagi seadusevastast ei ole tehtud. Mul on NATO ko\u0303ige ko\u0303rgema saladuse load antud, mis ta\u0308hendab ta\u0308ielikku la\u0308bivalgustamist igatpidi. Kui uus valitsus tuleb kokku, siis tehakse nendele lubadele ko\u0303ikidele uuendus, see ei loe, et see luba oli tehtud siis, kui ma peaministriks sain."}, {"text_idx": "#000053", "text": "MO: Te ka\u0308isite kaitsepolitseis riigisaladuse luba uuendamas ja teid ei informeeritud teie abikaasa Venemaaga seotud vedudest?"}, {"text_idx": "#000054", "text": "Ma uuendasin oma luba ja mind ei ole informeeritud sellepa\u0308rast, et see pole Venemaaga seotud, vaid ta on aidanud Eesti ettevo\u0303ttel Venemaalt va\u0308lja tulla."}, {"text_idx": "#000055", "text": "MO: See oli kaitsepolitsei seisukoht?"}, {"text_idx": "#000058", "text": "AM: Aga vaatame asja nu\u0308u\u0308d ka ettevo\u0303tluse ja mo\u0303jude seisukohast ettevo\u0303tlusele. Va\u0308ga paljud Eesti ettevo\u0303tted on lo\u0303petanud tegevuse Venemaal ja kandnud seeto\u0303ttu ka miljoneid eurosid kahjumit. Kasvo\u0303i O\u0303htuleht on siin na\u0308iteks toonud Kaluri kaubama\u0308rgi all tegutseva Eesti kalato\u0308o\u0308stuse, mis loobus oma tehasest Venemaal. Kui selliste ettevo\u0303tete omanikud, juhid nu\u0308u\u0308d loevad meediast, et peaministri abikaasa ikkagi ja\u0308tkas vedusid Venemaale ja ka poolteist miljonit teenis nende vedude pealt, mis ja\u0308reldused te soovitate nende ettevo\u0303tete juhtidel praegu teha?"}, {"text_idx": "#000059", "text": "Veel kord \u2013 minu abikaasa lo\u0303petas tegevuse Venemaal kuu aega peale so\u0303ja algust. Kui neil ennem olid va\u0308ikeses mahus Venemaa veod, siis esimeses kvartalis 2022. aastal nad need veod lo\u0303petasid. Mida nad tegid oli, et nad aitasid u\u0308hte Eesti ettevo\u0303tet oma tegevust seal kokku pakkida, see ettevo\u0303te oli u\u0308htlasi nende suuromanik."}, {"text_idx": "#000060", "text": "Veel kord \u2013 ma olen endiselt sellel seisukohal, et on moraalselt vale tegutseda Venemaal, siis kui see so\u0303da ka\u0308ib ja see seisukoht ei ole mitte kuidagi muutunud."}, {"text_idx": "#000061", "text": "AM: Kokku pakkimisest ra\u0308a\u0308kides: Metaprinti ka\u0308ive Venemaal aastal 2022 ju hoopis kasvas, varasema aastaga vo\u0303rreldes, mitte ei kahanenud."}, {"text_idx": "#000062", "text": "Ja\u0308llegi mina ei saa Metaprinti eest ra\u0308a\u0308kida. Mina saan ra\u0308a\u0308kida seda, mida minu abikaasa on mulle o\u0308elnud, kuidas nemad aru said, mida nad teevad, et nad ei ja\u0308ta u\u0308htegi eurot Vene so\u0303jamasina toitmiseks, vaid nad aitavad Eesti ettevo\u0303tet."}, {"text_idx": "#000063", "text": "Kuidas Eesti ettevo\u0303te oma tegevust seal kokku pakib, mismoodi ta seda teeb, seda saab ku\u0308sida selle ettevo\u0303tja ka\u0308est."}, {"text_idx": "#000066", "text": "Minu abikaasa tegi reedel selle otsuse, et ta oma osaluse sisuliselt annab a\u0308ra ja andis a\u0308ra. Nii et ta sellega enam seotud ei ole."}, {"text_idx": "#000067", "text": "Ja nendele ettevo\u0303tjatele, kes on oma tegevuse kokku pakkinud, ma tahan o\u0308elda suur aita\u0308h, see on no\u0303udnud suurt pingutust ja tegelikult see on toonud kaasa ka kahjusid, et mo\u0303nes mo\u0303ttes olete teie ta\u0308pselt samasugused so\u0303jaohvrid kui ettevo\u0303tted, kes on kannatanud Ukrainaga seoses."}, {"text_idx": "#000068", "text": "See on eraldi teema. Minule on ka paljud ettevo\u0303tjad andnud teada sellest, kui keeruline neil on tegelikult oma tegevus seal kokku pakkida, aga ma ei o\u0303igusta seda kuidagi. Ma absoluutselt seda ei o\u0303igusta ja ma u\u0308tlen to\u0303esti aita\u0308h nendele, kes seda on teinud ja aita\u0308h nendele, kes seda teevad ka la\u0308hiajal."}, {"text_idx": "#000069", "text": "MO: Aga muuseas, on ka teistsuguseid arvamusi, na\u0308iteks teie koalitsioonikaaslase Jevgeni Ossinovski isa, ettevo\u0303tja Oleg Ossinovski, u\u0308tles eile Postimehele antud intervjuus: \"Iga Venemaalt Eestisse toodud euro no\u0303rgestab verist agressorit, ehk siis mida rohkem ettevo\u0303tjad Venemaal teenivad ja selle raha Eestisse toovad, seda no\u0303rgem, ma saan aru, et on Vene majandus.\" Kui ma irooniliselt ja\u0308tkaks, siis saaks ku\u0308sida, et kas peaks hakkama Eesti ettevo\u0303tteid hoopis senisest rohkem Venemaale saatma raha teenima, et Putinit no\u0303rgestada. Aga ma ei tee seda, ma ja\u0308tkan to\u0303siselt \u2013 kas praeguse skandaali tagaja\u0308rjel tegelikult normaliseeritakse moraalselt ja eetiliselt Eesti ettevo\u0303tete tegevuse ja\u0308tkamine Venemaal?"}, {"text_idx": "#000070", "text": "Ma ei usu seda. Ma veel kord u\u0308tlen, et reede oli tegelikult minu abikaasale va\u0308ga raske, ta on aastatega ehitanud seda ettevo\u0303tet ja ta sisuliselt andis selle ettevo\u0303tte alla igasuguse selle ettevo\u0303tte osaluse oma hinna a\u0308ra selleks, et oma tegudega na\u0308idata, et ta vo\u0303tab selle vastutuse."}, {"text_idx": "#000071", "text": "O\u0308elda, et see kuidagi on normaliseeritud on minu meelest ku\u0308ll va\u0308ga kaugele minek. Vastupidi, see on toonud ta\u0308helepanu alla selle, et see u\u0308ldrahvalik pahameel nende ettevo\u0303tjate suhtes, kes seal endiselt tegutsevad, vastupidi, minu meelest teeb va\u0308ga keeruliseks tegevuse ja\u0308tkamise Venemaal."}, {"text_idx": "#000072", "text": "MO: Delfi to\u0303i eile esile, et vastupidiselt teie u\u0308leskutsetele on tollistatistika kohaselt Eesti kaubavahetuse peamiseks sihtriigiks Euroopa Liidu va\u0308liste riikide seas kerkinud \u2013 just nimelt kerkinud \u2013 agressorriik Venemaa. Mis see teie selgitus sellele on, et ikkagi paljud Eesti ettevo\u0303tjad ei ole kuulanud neid teie u\u0308leskutseid ja samamoodi on ka\u0308itunud nagu teie abikaasa, ikkagi vedanud sinna neid kaupu?"}, {"text_idx": "#000073", "text": "Ja\u0308llegi minu abikaasa aitas teist Eesti ettevo\u0303tet, aga ma ei saa ra\u0308a\u0308kida selle ettevo\u0303tte eest. See, mida nad u\u0308tlesid, kuidas nad seda tegevust kokku pakivad..."}, {"text_idx": "#000074", "text": "MO: Kust teil tuleb see ettekujutus, et tegemist on tegevuse kokku pakkimisega, kui ka ha\u0308rra Lemendik andis eile veel rahvusringha\u0308a\u0308lingule intervjuu, kus ta po\u0303himo\u0303tteliselt, kui seda lugeda, siis ei ja\u0308a\u0308 muljet, et midagi seal lo\u0303petataks?"}, {"text_idx": "#000075", "text": "Seda, mida teeb Metaprint ja ha\u0308rra Lemendik, saab vastata Metaprint ja ha\u0308rra Lemendik. Kuidas mingit tegevust tehakse vo\u0303i ei tehta \u2013 to\u0303esti, no ma ei saa seda o\u0308elda. See on see, mis oli minu abikaasa teadmine, et mida nad teevad, kuidas nad aitavad selle vara vo\u0303i raha tagasi tuua."}, {"text_idx": "#000076", "text": "Nu\u0308u\u0308d ma tulen teie ku\u0308simuse juurde. Esiteks peab eristama, mis on meie ettevo\u0303tjate pa\u0308ritolu ja mis on teiste riikide eksport u\u0308le Eesti. Eksport Eestist Vene Fo\u0308deratsiooni ja Eesti pa\u0308ritolu eksport Vene Fo\u0308deratsiooni on 345 miljonit versus 64,6 miljonit ehk siis teiste liikmesriikide eksport, mis nii-o\u0308elda tuleb la\u0308bi meie, on suurem kui see Eesti ettevo\u0303tjate Eesti pa\u0308ritolu eksport."}, {"text_idx": "#000078", "text": "Mida ma tahan veel o\u0308elda siin, et kui me vaatame eraldi Eesti eksporti, siis see langustrend on ma\u0308rgatav ja numbreid muidugi u\u0308le dramatiseerida ei saa. Venemaa on vaid neli protsenti meie ekspordist ja impordi poolel ei mahu u\u0308ldse esiku\u0308mnesse, on kolm protsenti."}, {"text_idx": "#000079", "text": "AM: Aga mis te ta\u0308na arvate sellest toonasest Reinsalu ettepanekust, et lo\u0303petada ta\u0308ielikult igasugune kaubavahetus Venemaaga u\u0308le Eesti piiri, et ei Lemendik ega mitte u\u0308ldse keegi ei saaks fu\u0308u\u0308siliselt u\u0308htegi koormat u\u0308le piiri enam saata?"}, {"text_idx": "#000080", "text": "Kui sellega ei tule kaasa Soome, Balti riigid, siis ko\u0303ik need veod la\u0308hevad endiselt la\u0308hevad lihtsalt u\u0308le Soome, La\u0308ti ja Leedu piiri."}, {"text_idx": "#000082", "text": "Va\u0308ikese riigina ei ole Eestil mo\u0303istlik piiranguid kehtestada u\u0308ksi, vaid seda on mo\u0303istlik teha u\u0308leja\u0308a\u0308nud Euroopaga koos."}, {"text_idx": "#000083", "text": "AM: Aga kas te to\u0308o\u0308tate praegu selle nimel, et Euroopaga koos otsustada, et kaubavahetus Venemaaga to\u0303epoolest viiagi nulli?"}, {"text_idx": "#000086", "text": "MO: Ta\u0308na saates ja tegelikult ka eile ro\u0303hutasite seda, et teie abikaasa on vo\u0303ileiva hinna eest mu\u0308u\u0308nud vo\u0303i mu\u0308u\u0308mas ettevo\u0303tet Stark Logistics. Aga kui ta ei teinud enda hinnangul midagi valesti ja ka tegelikult avalikkuses ju ei ole no\u0303utud, et ta sellise sammu astuks, miks te selle ettevo\u0303tte ikkagi maha mu\u0308u\u0308s?"}, {"text_idx": "#000088", "text": "AM: Aga miks ta on pannud teid surve alla, miks peate teie kogu aeg kaamerate ja mikrofonide ees seda ko\u0303ike seletama? Alates eelmisest kolmapa\u0308evast kui Madis Hindre teid usutles seal kommunismiohvrite memoriaali juures ja vist ka a\u0308rritusite Madis Hindre peale ja u\u0308tlesite, et miks te minu ka\u0308est seda ku\u0308site, see on ebao\u0303iglane, ku\u0308sige seda Halliku ka\u0308est. Kas te siis too tol hetkel veel ei teadnud, et Arvo Hallik keeldub tulemast kaamerate ja mikrofonide ette, tema ka\u0308est ei saa ku\u0308sida?"}, {"text_idx": "#000089", "text": "Vaadake, minu abikaasa ei ole avaliku elu tegelane."}, {"text_idx": "#000091", "text": "Teate, selle eelmise kolmapa\u0308eva kohta \u2013 kell u\u0308ks vist umbes avaldati see uudis. Mina olin siis natuke aega hiljem, a\u0308kki kell kolm, kommunismiohvrite memoriaali juures ma\u0308lestusteenistusel, mis oli va\u0308ga liigutav, kus just on ko\u0303lanud pikalt \"Ta lendas mesipuu poole\", a cappella, mis alati vo\u0303tab nagu silma ma\u0308rjaks. Ja mulle pannakse seal sellises emotsionaalses olukorras sellised ku\u0308simused. Ma saan aru, ajakirjanikud sellises kontekstis, teie teete oma to\u0308o\u0308d, aga selle... va\u0308ga keerulistele ku\u0308simustele mul seal vastuseid lihtsalt ei olnud. Ma ei ole kunagi ajakirjanike eest po\u0303genenud, lihtsalt see aeg ja koht ei olnud mul neid vastuseid."}, {"text_idx": "#000092", "text": "Nu\u0308u\u0308d ma tulen selle ku\u0308simuse juurde. Minu abikaasa ei ole avaliku elu tegelane ja mina, kes ma teiega igapa\u0308evaselt suhtlen, tean, et see on va\u0308ga raske, sest te olete, u\u0308tleme va\u0308ga jo\u0303ulised ja inimesed."}, {"text_idx": "#000093", "text": "MO: Kas tea peate meid silmas vo\u0303i laiemalt ajakirjanikke?"}, {"text_idx": "#000094", "text": "Ma mo\u0303tlen ajakirjanike, et ega see on va\u0308ga hirmutav, eriti olukorras, kus iga so\u0303na kasutatakse a\u0308ra. Kui sa ei oska, ei ole harjunud sellega, et iga heatahtlik nali pannakse pealkirja nii nagu see on to\u0303si ja nii edasi, siis on lihtsam vastata kirjalikult. Ja mitte siis lootuses, et ma olen nii avatud ja ra\u0308a\u0308gin ko\u0303igiga, siis panna ennast keerulisse olukorda."}, {"text_idx": "#000095", "text": "Lihtsalt huvi pa\u0308rast, vaatasin ka \u2013 na\u0308iteks Briti peaminister, kelle abikaasal oli ka osalus ja tema on samamoodi vo\u0303tnud selle lo\u0308o\u0308gi selles mo\u0303ttes enda peale, et mu abikaasa ei ole avaliku elu tegelane ja ta ei pea meediaga nii suhtlema. Seal on u\u0308ks va\u0308ike konks veel. Ta on va\u0308ga privaatne inimene ja kui neid intervjuusid annad, siis ja\u0308rgmine hetk oled sa avaliku elu tegelane ja ei vo\u0303i enam keelduda."}, {"text_idx": "#000096", "text": "AM: Aga nendele inimestele, kes avalikkuses vo\u0303i ka sotsiaalmeedias esitavad ku\u0308simusi, et justkui see on ebava\u0308a\u0308rikas, kui mees lu\u0308kkab nii-o\u0308elda oma naise ette, kuidas te nendele vastate?"}, {"text_idx": "#000097", "text": "Ta ei lu\u0308kka ju oma naist ette, mina olen lihtsalt peaminister. Teistpidi ma vo\u0303iks o\u0308elda, et minu abikaasa ei oleks mitte kellelgi hambus, kui ta ei oleks minu abikaasa. Keegi ei ru\u0308nda ju neid 309 ettevo\u0303tet, kes u\u0308le Venemaa piiri kaupu veavad praegu."}, {"text_idx": "#000098", "text": "MO: Fakt on see, et nende abikaasa ei ole peaminister."}, {"text_idx": "#000099", "text": "Justnimelt seda ma tahangi o\u0308elda, et tegelikult vo\u0303iks o\u0308elda vastupidi, et tema on ru\u0308nnaku all just sellepa\u0308rast, et ta on minu abikaasa, mitte sellepa\u0308rast, et ta on Arvo Hallik."}, {"text_idx": "#000100", "text": "AM: Aga teie abikaasal on osalus ju veel u\u0308hes samasse a\u0308rigruppi kuuluvas ettevo\u0303ttes, Stark Warehousing, ja ta on o\u0308elnud, et sellest ta ei kavatse loobuda. Seal on tema osalus siis 30 protsenti ja Hallik on seal ka juhatuse liige. Eesti Pa\u0308evalehe pa\u0308ringutele vastates on ta ka teatanud, et muuhulgas kasutas ta just nimelt teilt laenatud raha selle Stark Warehousingu ka\u0308ivitamisel. Kas te saate kinnitada, et seda laoettevo\u0303tet Stark Warehousing ei kasutata kuidagi na\u0308iteks Metaprinti Venemaale mineva kauba ladustamiseks, et sealt ei tule nu\u0308u\u0308d uusi su\u0308u\u0308distusi?"}, {"text_idx": "#000101", "text": "Esiteks ma tahaks seda selgitada, et te u\u0308tlete, et samasse a\u0308rigruppi kuulub. Vaadake, kui teil on osau\u0308hing ja minul on osau\u0308hing ja meil mo\u0303lemal na\u0308iteks on Tallinki aktsiad, siis ei ta\u0308henda seda, et me oleme samas a\u0308rigrupis. Selles mo\u0303ttes see on eraldiseisev ettevo\u0303te, mis tegutseb laondusega."}, {"text_idx": "#000103", "text": "MO: Proua peaminister, te saate suurepa\u0308raselt aru, et arvestades teie pere u\u0308mber viimasel na\u0308dalal toimunut, tekib ku\u0308simus, kas te olete abikaasaga tema a\u0308rid pulkadeks lahti vo\u0303tnud ja teie su\u0308da on praegu rahul, te teate, et uusi eetilisi moraalseid probleeme ei tule. Kasvo\u0303i seesama, et Metaprinti metall, mis liigub Venemaale, millest siis toodetakse Venemaal midagi, mida mu\u0308u\u0308akse edasi, et seda seal ei hoiustata ja nii edasi. Olete te need asjad abikaasaga nu\u0308u\u0308d lo\u0303puks detailselt ette vo\u0303tnud?"}, {"text_idx": "#000104", "text": "Mina ei vastuta selle eest. See teie mo\u0303ttearendus la\u0308heb lihtsalt va\u0308ga-va\u0308ga kaugele. Selliselt vo\u0303ib vo\u0303tta ko\u0303ik need ettevo\u0303tted, kes endiselt Venemaal tegutsevad. Ko\u0303ik, kes neile teenuseid osutavad."}, {"text_idx": "#000105", "text": "Me ei saa olla riigina lapsehoidjad, me saame anda moraalse hinnangu sellisele tegevusele, mida antud juhul on siin tehtud ju kord ja veel, ja ma olen veel valmis tegema, o\u0308eldes, et igasugune a\u0308ritegevus Venemaal peab lo\u0303ppema. Ja muidugi igau\u0308ks meist saab mo\u0303elda, kuidas ta saab sellele kaasa aidata, et seda ei toimuks."}, {"text_idx": "#000106", "text": "AM: Martin Laine avaldas eile Delfis Metaprinti a\u0308ripartnerid Venemaal ja nende seas tuli ka va\u0308lja Tjumenskie Aerozoli, kes on varem varustanud Venemaa siseministeeriumi pisargaasiga. Kas ta endiselt varustab, ei tea, sest so\u0303ja ajal see info on nu\u0308u\u0308d salastatud. Kui paha see teie jaoks va\u0308lja na\u0308eb, et piltlikult o\u0308eldes teie abikaasale kuuluva ettevo\u0303tte furgooniga viidi Venemaale metall, mille sisse lo\u0303puks pandi pisargaas, mida Venemaa siseministeerium kasutab?"}, {"text_idx": "#000107", "text": "Te esitate selliseid va\u0308iteid, mida te lihtsalt loobite siin, eks ole. Teie ei tea seda, mina ei tea seda ja ma ei tea seda ka homme ja ma ei saa vastutada oma abikaasa a\u0308ripartnerite a\u0308ripartnerite tegevuse eest. Ma lihtsalt ei saa selle eest vastutada, ei saa vastutada ka minu abikaasa. Nii et kuskil noh, peaks olema ka see normaalne piir."}, {"text_idx": "#000108", "text": "Minu meelest on va\u0308ga hea, et ajakirjandus teeb sellist uurimisto\u0308o\u0308d ja uurib ko\u0303ike detailselt. Aga igasugune a\u0308ritegevus ei puutu minusse mitte kuidagi."}, {"text_idx": "#000112", "text": "Kuulge, kuulge, kuulge, see la\u0308heb nu\u0308u\u0308d ikka va\u0308ga kaugele. Minu abikaasa on finantsvaldusettevo\u0303te Novaria, mis tegeleb erinevate investeeringutega ja hoiab erinevaid osalusi. Mina ei ole seal osanik, ta on seal ainuosanik."}, {"text_idx": "#000117", "text": "AM: U\u0308ks kuulajaku\u0308simus ka. Just enne meie saate algust kuulaja palus ku\u0308sida peaministri ka\u0308est, kus ta ku\u0308ll sellised rahad on saanud. Kas te soovite kuulajale vastata, kust ta ku\u0308ll sellised rahad on saanud, 350 000 eurot?"}, {"text_idx": "#000118", "text": "Ma olen alates 18. eluaastast to\u0308o\u0308tanud. Ja to\u0308o\u0308tanud advokaadibu\u0308roodes, ennast u\u0308les to\u0308o\u0308tanud kahe advokaadibu\u0308roo osanikuks, partneriks. Alates 2011. aastast on minu ko\u0303ik sissetulekud avalikud ja vaadatavad majanduslike huvide deklaratsioonis."}, {"text_idx": "#000120", "text": "MO: Ta\u0308nases Postimehes on tru\u0308kitud foto teie ja teie abikaasa kohtumisest eelmisel na\u0308dalal Raekoja platsil restoranis Kaerajaan Helena Rootsiga, kes to\u0308o\u0308tab siis Postimehe va\u0308itel anonu\u0308u\u0308msete tehingute tegemist pakkuva metalli ostu-mu\u0308u\u0308gi platvormi International Metal Platvorm AG heaks, on varem to\u0308o\u0308tanud ka panganduses ja ka panganduses, mis on seotud Vene kapitaliga. Need on Postimehe va\u0308ited, Postimehe ajakirjanik Margus Hanno Murakas pu\u0308stitab ku\u0308simuse, kas tegemist vo\u0303ib olla platvormiga ostjatele ja mu\u0308u\u0308jatele, kes soovivad Venemaa vastastest sanktsioonidest mo\u0308o\u0308da hiilida. Kas te saate ra\u0308a\u0308kida, miks peaminister kohtus sellises ettevo\u0303ttes to\u0308o\u0308tava inimesega?"}, {"text_idx": "#000121", "text": "Mul ei ole o\u0303rna aimugi, et ta sellises ettevo\u0303ttes to\u0308o\u0308tab just sellel po\u0303hjusel, et tegemist on minu abikaasa klassio\u0303ega, kes elab S\u030cveitsis ja kes oli siin puhkusel. Ta on a\u0308a\u0308rmiselt kena inimene, see oli viimane pa\u0308ev, kus me saime temaga kohtuda. Me ei ra\u0308a\u0308gi absoluutselt to\u0308o\u0308asjadest. Ta oli seal oma tu\u0308trega ja tu\u0308tar la\u0308heb o\u0303ppima nu\u0308u\u0308d u\u0308likooli ja me ra\u0308a\u0308kisime sellistest asjadest, kus me ei ole nagu pikalt na\u0308inud. Va\u0308ga isiklikest teemadest. Ausalt o\u0308eldes ma to\u0303esti ei tea."}, {"text_idx": "#000122", "text": "Ta\u0308na ka tegin seal Paldiskis nalja, et ja\u0308a\u0308n seal pildile kellegagi, eks ole, vo\u0303ib-olla need tegutsevad Venemaal, ma ei tea, kohe on vo\u0303imalik teha mingi pilt ja panna mingi seos. To\u0303esti, mul ei ole midagi varjata, ma ei ole kuidagi Venemaa heaks tegutsenud, ei ole seda teinud minu abikaasa ja ku\u0308simustele olen valmis vastama, aga kellega ma ja\u0308a\u0308n pildi peale, kas ma nende eest saan vastutada? No ei saa."}, {"text_idx": "#000123", "text": "AM: Selles skandaalis, mida siis nimetatakse peaministri abikaasa Venemaa vedude skandaaliks, ku\u0308sitakse, kuidas ja kas vo\u0303iks see mo\u0303jutada Eesti rahvusvahelist suhtlust ja eeska\u0308tt meie mo\u0303jukust Euroopa Liidus, kui diskussioonides meie ju oleme need, kes no\u0303uavad suuremat toetust Ukrainale ja meie no\u0303uame, et Venemaaga ei peaks rohkem asju ajama, ei peaks rohkem kaupu vahetama, ei peaks a\u0308ri ajama. Euroopa Liidus on mitmeid riike ja liidreid, kelle meelest on ju ta\u0308itsa okei Venemaaga kaubandussuhteid ja\u0308tkata. Viktor Orban, neid on teisi ka ja Eesti on seni olnud veenja rollis, et ka nemad peaksid rohkem tegema ja lo\u0303petama Venemaaga kaubandussuhted. Kuidas see, mis nu\u0308u\u0308d va\u0308lja tuli teie abikaasa ettevo\u0303tte tegevuse kohta vo\u0303ib mo\u0303jutada just nimelt seda moraalset baasi, millelt teie kasvo\u0303i Euroopa u\u0308lemkogul vo\u0303i seal kuluaarides kasvo\u0303i Orbaniga koridori peal kohtudes saate no\u0303uda, et lo\u0303petage a\u0308ritegemine Venemaaga?"}, {"text_idx": "#000124", "text": "Eesti on ja\u0308tkuvalt siin eestvedajaks, et ko\u0303igi su\u0308dametunnistusele koputada, Eesti on ja\u0308tkuvalt ko\u0303ikide selliste teemade eestvedajaks. Tagasiside, mis ma olen saanud teistelt Euroopa liidritelt on pigem see, et pea vastu, meil on sind vaja ja seda vo\u0303etakse siiamaani va\u0308hemalt kergemini kui Eestis just sellel po\u0303hjusel, et meie moraalsed standardid on lihtsalt nii palju ko\u0303rgemad kui teistes riikides."}, {"text_idx": "#000125", "text": "Teistes riikides on selge sanktsioonide rikkumine va\u0308ga halb, selle eest tuleb karistada. Igasugune muu asi, mis on sanktsioonide alt va\u0308ljas, on sanktsioonide alt va\u0308ljas mingi po\u0303hjusega ja selle eest saab anda ainult moraalseid hinnanguid ja u\u0308les kutsuda ettevo\u0303tjaid seda mitte tegema. Nii et seal ei muutu mitte midagi, minu seisukohtades ei ole midagi muutunud ja ei muutu selles osas edaspidi ka."}, {"text_idx": "#000126", "text": "AM: Eile tegi avalduse ka president Alar Karis ja ta u\u0308tles: \"Valitsusjuhi edasised sammud na\u0308itavad, kui to\u0303siseks ta to\u0303usetunud probleemi peab ning milline on tema arvates Eesti riigile o\u0303ige lahendus.\" Kui to\u0303siseks te olukorda peate ja mis o\u0303ige lahendus siis on?"}, {"text_idx": "#000127", "text": "No olukord on kahtlemata to\u0303sine ja ma loodan, et riigikogu, kes on andnud peaministrile mandaadi valitsuse moodustamiseks ja valitsuse juhtimiseks saab oma hinnangu anda. Ehk siis opositsiooniliikmed on o\u0308elnud, et nad panevad kokku umbusaldusavaldust. Kui tuleb see umbusaldus, siis saab ennast kaitsta riigikogu ees ja riigikogu liikmed saavad va\u0308ljendada oma seisukohta la\u0308bi ha\u0308a\u0308letuse."}, {"text_idx": "#000128", "text": "MO: No me ju teame, kuidas see usaldusha\u0308a\u0308letus la\u0308heb, ei Eesti 200 ega sotsiaaldemokraadid ei kipu teid ju umbusaldama, aga te ise ka u\u0308tlesite: \"Ma ei plaani tagasi astuda, olen seisnud ja ja\u0308tkuvalt seisan peaministrina Ukraina vabaduse ja Eesti eest\". Mul on ku\u0308simus, kas Hanno Pevkur, Kristen Michal, Urmas Paet, Liina Kersna peaministrina ei seisaks Ukraina vabaduse Eesti eest?"}, {"text_idx": "#000129", "text": "Kindlasti seisavad, see on va\u0308ga hea na\u0308ide sellest, et meil on va\u0308ga palju ha\u0308id inimesi, kes kannavad peaministri rolli suurepa\u0308raselt va\u0308lja ja ma u\u0308heski neis absoluutselt ei kahtle. Lihtsalt kui ku\u0308simus on selles, kas ja\u0308tkan peaministrina, siis hetkel ja\u0308tkan. Koalitsioonipartneritega oleme ra\u0308a\u0308kinud, olen oma erakonnakaaslastega ra\u0308a\u0308kinud, ei na\u0308e keegi po\u0303hjust, et ma peaksin kuidagi vahetatud saama."}, {"text_idx": "#000130", "text": "AM: Kas teie otsus mitte tagasi astuda vo\u0303ib la\u0308hematel na\u0308dalatel muutuda mingite asjaolude to\u0303ttu? Olete te pannud so\u0303ltuvusse ja\u0308tkamise na\u0308iteks sellest, milline on mo\u0303ju Reformierakonna reitingule ka\u0308imasoleval skandaalil?"}, {"text_idx": "#000132", "text": "Ma u\u0308tlen, et ko\u0303ikide selliste skandaalidega on ju elu na\u0308idanud, et me ei tea, kuidas see ikkagi kokkuvo\u0303ttes la\u0308heb. U\u0308ks on see, et minu su\u0308dametunnistus on puhas, ma tean, mis ma olen teinud, mida ma ei ole teinud ja ma julgen ko\u0303igile otsa vaadata selles osas. Aga poliitiliselt vo\u0303ib su tool iga pa\u0308ev ko\u0303ikuda, nii et pa\u0308ev korraga, ma kindlasti ei saa o\u0308elda, et mitte kunagi ma tagasi ei astu, seda ma kindlasti o\u0308elda ei saa, aga hetkel ja\u0308tkan peaministrina."}, {"text_idx": "#000133", "text": "AM: Just, ka Andrei Korobeinik u\u0308tles pu\u0308hapa\u0308eval \"Aktuaalses kaameras\", et varem vo\u0303i hiljem Kaja Kallas ikka astub tagasi ja Mikk Salu kirjutab ta\u0308na Postimehes, et va\u0308idetavalt olete juba partei juhtliikmetele tu\u0308kk aega tagasi andnud selge signaali, et ja\u0308rgmistele parlamendivalimistele te erakonna juhina enam ei la\u0308he. Aga keda te siis na\u0308ete ja\u0308rgmise Reformierakonna esimehena, kas teie eelistusi oleks Kristen Michal, Hanno Pevkur, Urmas Paet, Liina Kersna vo\u0303i hoopis keegi teine?"}, {"text_idx": "#000135", "text": "MO: No aga Korobeinik u\u0308tles, et te varem vo\u0303i hiljem astute tagasi."}, {"text_idx": "#000137", "text": "MO: Muuseas, kas te ise plaanite osaleda ja\u0308rgmise Reformierakonna juhi otsimistes vo\u0303i me oleme na\u0308inud ka Reformierakonna ajaloos on olnud u\u0308ks inimene, kes u\u0308tleb, et tema ei pea seda mo\u0303istlikuks."}, {"text_idx": "#000138", "text": "Teate, mul on praegu nii palju muresid laua peal, et me u\u0308ritame kokku saada riigieelarvet, kus on vaja leida kokkuhoiukohti, vaja see kogu pakett panna kokku. Meil on mured seoses Ukrainaga ja sellega, mida Venemaa teeb ja meil on mured seoses julgeolekuga, et ma to\u0303epoolest, see ei ole minu murede top ku\u0308mnes praegu."}, {"text_idx": "#000139", "text": "MO: Kas kas te plaanite ja\u0308rgmisel aastal Euroopa parlamenti kandideerida?"}, {"text_idx": "#000140", "text": "Ei ole selle peale mo\u0303elnud, aga peaministrina seda kindlasti ei tee."}, {"text_idx": "#000141", "text": "AM: Kui lugeda viimastel aastatel Politicot, siis seal, kui ko\u0303rgetest ametikohtadest on spekuleeritud, siis teie nimi on ikka la\u0308bi ka\u0308inud. Kuidas hindate, kas praegune skandaal teie nime nendest artiklitest vo\u0303tab tulevikus maha?"}, {"text_idx": "#000142", "text": "See ju oleneb ko\u0303ik, kuidas see skandaal la\u0308heb kokkuvo\u0303ttes. Ma seda ei oska o\u0308elda, aga ma pean seda u\u0308tlema nende igasuguste nimekirjade kohta, et see on tunnustus tegelikult kogu Eesti riigile, et me oleme vo\u0303rdselt seal arvestatud ja sisulise kandidaadina siis hinnatud. Ma arvan, et see on igal juhul tunnustus, mille eest tuleb ka ko\u0303iki ta\u0308nada, kes sellesse to\u0308o\u0308sse panustanud on."}, {"text_idx": "#000144", "text": "Kallas ei osanud komisjonile o\u0308elda, millal ta Novariale laenu andis"}, {"text_idx": "#000145", "text": "Priit Sibul: puutumatus ja karistamatus teevad reformierakondlased u\u0308lbeks"}, {"text_idx": "#000146", "text": "Kallas ei la\u0308he riigikokku aru andma: riigieelarvesse see ku\u0308simus ei puutu"}, {"text_idx": "#000147", "text": "Kaja Kallas: ma ei plaani tagasi astuda"}, {"text_idx": "#000148", "text": "Kallas: ma luban, et mul ei ole midagi varjata"}, {"text_idx": "#000149", "text": "Kallas: mina ei tegele oma abikaasa a\u0308ritegevusega"}, {"text_idx": "#000157", "text": "Briti ko\u0303rgeima so\u0303java\u0308elase so\u0303nul hoiab Ukraina so\u0303jas initsiatiivi"}, {"text_idx": "#000158", "text": "Rausberg ku\u0308mne naiskonnaga hooajast: loodame, et see ei ja\u0308a\u0308 viimaseks"}, {"text_idx": "#000160", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000161", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000163", "text": "Rootsi vo\u0303ib saata kuritegelike jo\u0303ukudega vo\u0303itlema so\u0303java\u0308e"}, {"text_idx": "#000164", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000168", "text": "So\u0303erd kritiseeris riigieelarvet: see takistab riigikogu to\u0308o\u0308d"}, {"text_idx": "#000169", "text": "Laupa\u0308ev toob tuult ja vhma"}, {"text_idx": "#000174", "text": "EKKM-i tegevjuht suurenenud toetusest: saame nu\u0308u\u0308d rohkem sisule keskenduda"}, {"text_idx": "#000175", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000179", "text": "Villemdrillem avaldas uue loo \"Kannatust\""}, {"text_idx": "#000181", "text": "Mari Kalkun: albumi \"Stoonia lood\" puhul lasin reeglitest lahti"}, {"text_idx": "#000183", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000186", "text": "Eesti soovib va\u0308ljapakutud parandusdirektiivi muutmist"}, {"text_idx": "#000190", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]